Jikteb Walid Nabhan – It-2 ta' Frar 2017 Nixteq nieħu l-opportunita biex nirringrazzja lill-Eċċellenza tiegħu Mr Charles Sultana, l-ambaxxatur, u lil Mr Dennis Grech; first-secretary, tas-sapport u l-interess kbir li ħadu f'dan il-proġett kulturali. Kif ukoll nixtieq nesprimi l-gratitudni tiegħi lejn Malta Arts Council-Cultural Export Fund talli għenuna finanzjarjament. Abbli l-akbar kisba li għamilna b'dan kollu hi, li semmajna leħinna u leħinna nstema'. Ġejt lura b'elfejn talba biex naqleb aktar kitbiet mill-Malti għall-Għarbi li realistikament ma nistax nagħmilhom waħdi, imma peress li ħassejt li hemm il-ħtieġa u r-rieda ġewnina fuq iż-żewġ naħat, serraħt rasi li din it-triq fi triqitha biex tiġi mwittija. Min jixtieq jikseb kopja tal-ktieb jista' jikteb lil Adrian jew lili, jew jikkonsulta s-siti elettroniċi għal min jinsabu barra minn Malta.